**K O R R A L D U S**

Kuressaare 17. november 2015 nr 666

**Upa küla Kustu detailplaneeringu vastuvõtmine ja**

**avalikule väljapanekule suunamine**

Lääne-Saare Vallavalitsusele on esitatud DP Projektbüroo OÜ poolt koostatud Upa küla Kustu detailplaneering vastuvõtmiseks ja avalikule väljapanekule suunamiseks. Planeeringu eesmärk on olemasoleva hoonestusega krundi jagamine, maakasutuse sihtotstarbe muutmine, ehitusõiguse määramine elamute ja kõrvalhoonete ehitamiseks, liikluskorralduse, tehnovõrkude- ja rajatiste, haljastuse ja heakorrastuse põhimõtteline lahendamine ja keskkonnatingimuste seadmine. Planeeringuala suuruseks on arvestatud ca 4,4 ha.

Planeerimislahendus näeb ette olemasoleva hoonestusega krundi jagamise neljaks elamumaa ja üheks transpordimaa krundiks. Detailplaneeringuga määratakse sihtotstarbed, tingimused elamumaa kruntide hoonestamiseks ning leitakse tehnovõrkude ja juurdepääsude lahendused. Olemasoleva hoonestusega (pos 1) krundi suuruseks määratakse ca 1,5 ha, positsiooni 2 ca 1 ha ja positsioonid 3 ja 4 ca 5000 m2. Kruntidele on lubatud ehitada üks kahekorruseline viilkatusega elamu ja selle juurde kuni kaks majapidamishoonet. Pos 1 suurim lubatud ehitusalune pindala on 700 m2, pos 2-4 on 500 m2 ja hoonete maksimaalseks kõrguseks maapinnast on 9 m.

Eramute veevarustuslahendatakse puurkaevude baasil. Krundil pos 1 on olemasolev puurkaev. Kruntidele pos 2, 3 ja 4 planeeritakse rajada individuaalsed puurkaevud. Ühe majapidamise keskmine arvutuslik veetarbimine on 0,3 m3 ööpäevas. Kanalisatsiooniks nähakse ette biopuhasti ja imbsüsteemi krundile pos 1. Positsioonidele 2, 3 ja 4 rajatakse eraldi biopuhastid ja ühise imbväljaku positsioonile 2. Juurdepääs planeeritavatele kruntidele saab alguse 79 Upa-Leisi teelt. Planeeringuga nähakse ette transpordimaa krunt, millelt on tagatud juurdepääs kruntidele pos 2 ja 4. Juurdepääsuks kasutatakse olemasolevat mahasõitu riigimaanteelt, mille laiendamine on kooskõlastatud Maanteeameti Lääne regiooni Kuressaare esindusega. Kruntidele pos 1 ja 3 on tagatud juurdepääs olemasolevalt mahasõidult.

Käesolev detailplaneering on kooskõlas kehtiva Kuressaare linna ja Kaarma valla kontaktvööndi ühisplaneeringuga (edaspidi ühisplaneering) ning vastab kehtivaile seadustele ja muudele õigusaktidele. Vastavalt ühisplaneeringu maakasutuse kaardile asub planeeringuala haljasmaal, mis on ühisplaneeringu mõistes hajaasustusala. Vastavalt ühisplaneeringule antakse hajaasustuses ehitusõigus kinnistule, mille ehitusala ei paikne planeeringuga määratud rohevõrgustiku tuumalal, toetuskõlbulikul põllumaal ega inventeeritud vääriselupaiga alal. Kinnistu, millele ehitusõigust taotletakse, on üldjuhul vähemalt 2 ha, erandkorras omavalitsuse kaalutlusõiguse alusel ka väiksema kui kinnistu hoonestamine on kooskõlas piirkonna maakasutuse põhijoontega. Kuna planeeritavatele kruntidele on tagatud alaline juurdepääsutee avalikult kasutatavalt teelt ja planeeritavate kruntide suurused sobivad Upa küla asustustihedusega, on käesolev detailplaneering kooskõlas ühisplaneeringuga.

Käesolev detailplaneering on koostatud koostöös naaberkinnisasjade omanikega ja on saanud kooskõlastused Päästeameti Lääne- Eesti Päästekeskuse Saaremaa päästeosakonnast 04.11.2015
nr kirjaga 7.2-3.4/14195-4 ja Maanteeametilt 28.10.2015 kirjaga nr 15-2/15-00028/732.

Lähtudes eeltoodust ja võttes aluseks kohaliku omavalitsuse korralduse seaduse § 30 lõike 1 punkti 3, planeerimisseaduse (redaktsiooni kehtivuse lõpp 30.06.2015) § 18 lõike 1

**Lääne-Saare Vallavalitsus**

**annab k o r r a l d u s e :**

1. Võtta vastu ja suunata avalikule väljapanekule Upa külas **Kustu detailplaneering**. Planeeringuala suurus ca 4,4 ha.

1. Korraldus jõustub teatavakstegemisest.
2. Avaldada teade Lääne-Saare valla veebilehel ja ajalehe „Saarte Hääl” lisalehes „Põhjatäht“.
3. Korraldust on võimalik vaidlustada 30 päeva jooksul teatavakstegemisest, esitades vaide Lääne-Saare vallavalitsusele haldusmenetluse seaduses sätestatud korras või kaebuse halduskohtule halduskohtumenetluse seadustikus sätestatud korras.

Andres Tinno

Vallavanem Andrus Lulla

Vallasekretär

Koostaja: Katrin Kuusk